རྗེ་ནཱ་རོ་ན་མོ་གུ་རུ། རྗེ་བཙུན་ཆེན་པོ་ནཱ་རོ་པའི། ཁྱད་པར་གདམས་པ་རྣམ་གསུམ་གྱི། ། དགྲ་གེགས་འཆིང་བའི་གདམས་པ་ལ། ། འགྲུབ་བྱེད་རྒྱུ་དང་མི་འགྲུབ་རྐྱེན། ། གསུམ་གསུམ་དྲུག་ཏུ་ཤེས་པར་བྱ། ། གསལ་རྟེན་སྒྲོལ་མ་གཡོན་ནས་རྒྱུ། ། མི་འགྲུབ་རྐྱེན་གསུམ་དེ་ལས་ལྡོག། ལས་ལ་སྦྱོར་བའི་དུས་སུ། ། རང་ཉིད་ཡི་དམ་ལྷར་གསལ་བས། ། ཅུང་ཞིག་ཁྲོས་པའི་ཚུལ་དུ་བསྒོམ། ། དབང་གི་རྒྱལ་པོ་སྤྱི་བོར་བསམ། ། ཕྱག་གཡོན་ཁུ་ཚུར་གཡས་པ་ཡི། ། ནུ་མའི་སྟེང་དུ་མཐེ་བོང་རྐྱང་། ། གཡས་ཀྱི་གོང་སྒྲོག་ལ་སོགས་ཀྱི། ། དེ་ལ་སྐོར་ལ་འོ་དམིགས་འདུད། ། དམིགས་པ་ལྕགས་ཀྱི་ཁང་པ་ནི། ། གྲུ་བཞི་སྒོ་བཞི་གླིང་བར་བསྒོམ། ། དེ་ཡི་ནང་དུ་དགྲ་གེགས་རྣམས། ། རོ་རྣམས་ཉོལ་ལེ་ཡོད་པར་བསམ། ། དེ་ཡི་སྒོ་ལྷའི་མཐེ་བོང་བཅད། ། རླུང་ནི་སྟེང་འོག་ཁ་སྦྱོར་ལ། ། དྲག་ཏུ་བསྡམས་ཞིང་ལན་གསུམ་རྔུབ། ། མི་ཐུབ་ཕྱིར་དུ་གཏོང་དུས་སུ། ། མདུད་པ་ཕྱག་མཐིལ་གཉིས་ཀྱིས་སྒྲིལ། ། ཧུ་ཡིས་བཏབ་པས་ལྕགས་ཞུས་སུ། ། དམར་ནི་དྲིལ་གྱིས་སོང་བར་བསམ། ། ནན་ཏན་ཚུལ་དུ་ལན་གསུམ་བྱ། ། རྡོ་རྗེའི་གཞི་ནི་མདུན་དུ་བསམ། ། དེ་སྟེང་ཁང་པ་བཞག་གོ། བླ་མ་ཡི་དམ་དཀོན་མཆོག་གི། ། སྐུ་གསུང་ཐུགས་ཀྱི་ཡོན་ཏན་ལ། ། གྲུབ་པའི་མཆོད་རྟེན་བརྗིད་ལྡན་གྱིས། ། མནན་ལ་ཆོས་ཉིད་ངང་དུ་བཞག། དེ་ནས་རྟེན་གྱི་འོག་ཏུ་གཞུག། ཆོས་རྗེའི་གསུང་མཆོག་ངོ་མཚར་ཅན། ། བཀའ་རྒྱས་བཏབ་པའི་གདམས་པ་འདི། ། བརྗེད་ཀྱིས་དོགས་པས་ཡི་གེར་བྲིས། ། རང་འདོད་མེད་པས་བཟོད་པར་གསོལ། ། ནཱ་རོ་པའི་རླུང་གཅིག་ལ་བརྟེན་ནས་བགེགས་རྣམས་དང་བར་ཆད་ཞི་བར་བྱེད་པའི་གདམས་པ། བླ་མའི་གསུང་བཞིན་བྲིས་པ་དགེའོ། ། བཀྲ་ཤིས་སོ། ། ། ། 1$0000024༧༦༦༽